વડોદરા : આગામી જુલાઇના પ્રથમ સપ્તાહમાં રજૂ થનારી ફિલ્મ બોબી જાસૂસના પ્રમોશન માટે વડોદરા આવેલી હિરોઇન વિદ્યા બાલન વડા પ્રધાન નરેન્દ્ર મોદીનો ગેટઅપ કરવાની હોવાની વાત લીક થતા ભારતીય જનતા પાર્ટીમાં તેના ઘેરા પ્રત્યાઘાત પડ્યા હતા. વડા પ્રધાન મોદીની ગરિમાનું કથિત અપમાન થવાનું હોવાના બાબતે ભારે હોબાળો મચ્યો હતો અને ચારેકોર વિદ્યા સામે વિરોધનો વંટોળ ફૂંકાયો હતો. અંતે વિદ્યાએ મોદીનો ગેટઅપ ધારણ કરવાનું આયોજન છેલ્લી ઘડીએ પડતું મૂક્યું હતું, આ સાથે તેની પબ્લિસિટીની મુરાદનો ફિયાસ્કો થઇ ગયો હતો.